Here is a page extracted from Wikipedia that may contain CSS, HTML, and a lot of unformatted text.

Title: Bediello
Content: Iste articlo tracta sobre Bediello que ye un lugar de a Fueva. Ta la cría d'a vaca se veiga Vediello.

Bediello ye un lugar aragonés d'o municipio de a Fueva, en a comarca de Sobrarbe y provincia de Uesca. Actualment se troba despoblau.

Bediello ye en a valella d'o barranco de Clamosa, a 613 metros d'altaria en as garras d'a sierra d'o Turón, en o extremo sud d'a comarca de Sobrarbe por a man oriental d'a Cinca. No fa pas parte d'a subcomarca natural de a Fueva, sino que se confronta con l'Abizanda y Escaniella en a man cuentra d'o río, de pleno en a val d'a Cinca. D'alcuerdo con os treballos de Manuel Benito Moliner, o nombre «Bediello» ye posiblement una forma alterada d'a parola «vadiello», forma diminutiva de «vado», anque tamién ofreix a posibilidat que dimane d'o latín «PIE, PEDIS» («peu») a traviés de cualque forma arcaica (no documentada) d'o tipo de «pediello».

Se forma de dos casa con as suyas bordas y palleros, deshabitadas dende que s'albadonoron os lugars mas amanaus, como Clamosa, Caneto y a Penilla. A pardina despoblada de a Selva, formada por una vivienda, se troba a bel ciento de metros por alto de Bediello, y cualques cientos de metros por o camino que os comunica.

Referencias

Vinclos externos
 Imáchens de Bediello, en a web oficial de l'achuntamiento d'a Fueva
 En www.despobladosenhuesca.com

Despoblaus d'a provincia de Uesca
Bediello
Lugars d'a Fueva
Localidaz d'a diocesi de Balbastro-Monzón en Sobrarbe